**Юлда йөрү кагыйдәләре буенча сыйныфтан тыш чара.**

**Алтын балык , карт-карчык һәм машина**

(А.С.Пушкинның “Балыкчы һәм алтын балык” әкиятенә таянып язылган сценарий)

**Максат**: **1.** А.С. Пушкинның әкияте аша кешенең теләкләре чиксез һәм булганына риза булып яшәү рәвешенең яхшы икәнлеген исбатларга.

**2.**Кешенең теләкләре белән мөмкинлеген ачыкларга өйрәтергә.

**3.** Юл йөрү кагыйдәләренең тормышыбызның иминлегендә зур роль уйнавын ачыклау.

**4.** Юл кагыйдәләренә,билгеләренә игътибарлы булырга, төгәл үтәргә өйрәтергә.

Балалар төркеме башкаруында заманча бию.

**Алып баручы:** Зәңгәр диңгезнең нәкъ кырыенда

Карт белән карчык яши булганнар.

Искереп беткән бер землянкада

Нәкъ утыз өч ел бергә торганнар

Карт ятьмә белән балык тоткан,

Карчык базарда балык саткан.

**Карчык:** Яңа гына тотылган балык !

Тәмле балык пешереп ашагыз!

**Алып баручы:** Бервакыт картка диңгез төбеннән

Чыккан җәтмәдә бары тик балчык;

Икенче тапкыр җәтмәсе чыккан

Диңгез үләне белән чорналып ;

Өченчесендә бер балык чыккан,

Тик гади түгел,ә алтын балык!

Балык киемле кыз шәрыкъ биюе бии.

**Балык:** Җибәр мине , карт,диңгезгә

Ни теләсәң , шуны бирермен.

Чакыруың белән килермен.

**Алып баручы :** Куркуга төшкән карт моны күреп:

Нәкъ утыз өч ел балык тоткан ул ,

Ләкин балыкның кешеләр кебек

Сөйли торганын очратмаган ул .

Шунда балыкны җибәргән суга,

Ягымлы итеп карт җавап биргән:

**Карт:** Бар,алтын балык,хәерле юлга!

Бернинди дәгъвәм юк минем сиңа!

Үзеңнең диңгезеңә кит,

Иркенләп шунда гомер ит!

Карт өенә кайта.

**Алып баручы :** Бу зур хикмәтне , кайтуы белән,

Сөйләп биргән карт хәйранга калып.

**Карт:** Бер балык тоттым бүген мин

Тик гади түгел ,ә алтын балык!

Шунда кеше күк ул телгә килде:

Җибәр син мине ,диңгезгә ,диде

Бирермен , диде ,теләгән нәрсәң

Зәңгәр диңгезгә кире җибәрсәң.

Әйбер сорарга күңел бармады

Шул килеш кенә җибәрдем аны.

**Алып баручы :** Шунда карчыгы тиргәгән картны.

**Карчык:** Юләр син , ахмак, беркатлы

Базарга йөреп аяклар талган

Алтын балыктан , һич юк дигәндә

“Ока” булса да сорыйсың калган.

**Алып баручы:** Диңгез буена карт тагын барган

Диңгез аз гына чайкала икән

Алтын балыкны чакыра башлаган ,

Балык шунда ук килеп тә җиткән.

**Балык:** Ни кирәк сиңа,карт кынам?

**Алып баручы**: Аңа баш иеп,карт җавап биргән.

**Карт :** Кызган син мине ,алтын балыгым!

Бик нык тиргәде мине карчыгым.

Мин карт кешегә тынгылык бирми,

“Ока” кирәк бер ,шуны тап син, ди

Аяклар талды базарда йөреп, - ди.

**Балык :** Бар,хәерле юл, кайгырма бер дә

Машинаң булыр капка төбендә!

Уен эш тугел йөртү машина

Кайгы төшмәсен синең башыңа

Машина йөртергә һәр кеше тели.

Нинди авыр эш икәнен белми

Хокукың бармы шуны ачыкла

Юл кагыйдәләрен бер дә онытма.

**Алып баручы:** Карт кайткан икән карчык янына

Өр-яңа “Ока” өйнең каршында.

Карт белән карчык “Ока”га утырып , базарга китәләр.

**Алып баручы**: Карты машина йөртә әкрен

Карчык ачулы - узды әллә кем!

**Карчык:** Юләр син, ахмак, ник кирәк “Ока”?

Түгел машина - бу бит ташбака!

Аннан кешегә нинди файда бар?

Балыгыңнан син “Волга” сорап ал!

**Алып баручы :** Диңгез буена тагын барган карт,

Зәңгәр диңгезнең өсте болганган.

Алтын балыкны тагын чакырган

Ә балык килеп сораган аннан

**Балык:** Ни кирәк сиңа,әйтче,карт кынам?

**Алып баручы:** Баш иеп тагын , карт җавап биргән:

**Карт:** Кызган син мине , алтын балыгым,

Тагын тиргәде мине карчыгым.

Мин карт кешегә тынгылык бирми

“Волга”га сорый бит!

Ул,ди,тиз йөри!

**Алып баручы:** Карт өйгә кайтып та керә,

Ни күзе белән күрсен

Ялтырап торган “Волга» ны күрә!

Карт белән карчык машинага утырып , базарга китәләр.

**Алып баручы:** Карты машина йөртә әкрен

Юл кагыйдәсен өйрәнә һәркем!

Карчыгы гына һаман ашыга,

Нигә кирәк соң ,ди, безгә кагыйдә?

Светофорны күзли-күзли,

Базарга җиткәннәр барып.

Карчык тагын картына

Ябышкан котырынып.

**Карчык:** Бар син тагын алтын балыкка,

Светофорлар башны катыра.

Ник кирәк миңа менә бу “Волга”?

“Мерседес” сора, ул бик уңайлы.

**Алып баручы:** Диңгез буена карт тагын барган

(Диңгез өсте тәмам каралган)

Алтын балыкны тагын чакырган,

Ә балык килеп сораган аннан:

**Балык:** Ни кирәк тагын,карт кынам?

**Алып баручы:** Тагын баш иеп ,карт җавап биргән.

**Карт:** Кызган син мине , кодрәтле балык!

Тагын гаугалый бит явыз карчык.

“Волга”ны әйтә – машинамени?

“Мерседес “ кирәк , менә ул йөри!

**Балык:** “Булыр,кайт” дигән.

**Алып баручы:**

Кайтуга карты “Мерседес”күргән.

Утырып икәү җилдергәннәр бит!

Тик ерак китми бәрелгәннәр бит!

Курыккан карты да,курыккан карчык та.

Киткәннәр шундук диңгез буена.

Әйткәннәр: “Хикмәт машинада түгел!”

Аңлатчы,ничек юл йөрик хәзер?

Балык аңлаткан юл билгеләрен,

Сезгә дә сөйлик иң мөһимнәрен:

1. Ак өчпочмаклы билге

Җәяүлегә киңәшче

“Кыю атла юл аркылы

Мин булганда ,әйдәле!”

( Җәяүле сукмагы)

2. Кызыл түгәрәктә кеше

Әйтә кебек шул хакта

“ Юл юк монда җәяүлегә,

Икенче юлдан атла.”

( Җәяүлегә юл юк)

3. Җайлап кына бер-бер артлы

Әйләнәдә барырга

Өйрәтә безне бу билге

Кирәк күреп калырга.

( Әйләнәдә хәрәкәт)

4. Кызыл түгәрәк эчендә

Бу нинди ап-ак шакмак?(Юл юк!)

5. Андый билге булган җирдә

Йөреп була “сәпидтә” ( Велосипед юлы)

Юл билгеләре булып киенгән кызлар биюе.

**Карт:**

Юл йөрү кагыйдәләрен

Төгәл үтәп йөрсәк без,

Юл чатында басып торган

Светофорны күрсәк без,

Шул чагында бәла-каза

Безне читләтеп үтәр,

Кара кайгы, күз яшьләре

Бездән мәңгегә китәр.

**Карчык:**

“ Волгабыз” яхшы бигрәк,

Кызу йөрмәскә кирәк.

“ Мерседеслар” да кирәкми

Алтын баллыка рәхмәт !

**Алып баручы:** Пушкин бу әсәрне укыса,

Бәлки аңламас иде,

Бәлки кешелек алга атлый дип

Мактап туялмас иде.

Ничек кенә булса да

Һәркемгә гыйбрәт булсын

Юлларыбыз иминлек

Шатлыкка гына тулсын!